DOHOME บวกต่อ 3% รับเทรนด์ตกแต่ง-ซ่อมแซมบ้าน หนุนยอดขายเพิ่ม
DOHOME บวกต่อ 3% รับเทรนด์ตกแต่ง-ซ่อมแซมบ้าน หนุนยอดขายเพิ่ม ล่าสุดอยู่ที่ 15.80 บาท บวก 0.50 บาท หรือ 3.27% มูลค่าซื้อขาย 124.93 ล้านบาท
DOHOME บวกต่อ 3% รับเทรนด์ตกแต่ง-ซ่อมแซมบ้าน หนุนยอดขายเพิ่ม ล่าสุดอยู่ที่ 15.80 บาท บวก 0.50 บาท หรือ 3.27% มูลค่าซื้อขาย 124.93 ล้านบาท
8 ม.ค. 2564

ผู้สื่อข่าวรายงานว่า ราคาหุ้น บริษัท ดูโฮม จำกัด (มหาชน) หรือ DOHOME ล่าสุด ณ เวลา 10.22 น. อยู่ที่ 15.80 บาท บวก 0.50 บาท หรือ 3.27% สูงสุดที่ 16.40 บาท ต่ำสุดที่ 15.60 บาท ด้วยมูลค่าซื้อขาย 124.93 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ว่า กลุ่ม Home Improvement คาดกำไรไตรมาส 4/63 ยังทรงตัวได้ดีเทียบกับกลุ่มค้าปลีกอื่นๆ หากอิงจากกำไรช่วงที่ระบาดในไตรมาส 2/63 ถึงไตรมาส 3/63 นอกจากนี้ยังได้ประโยชน์จากราคาเหล็กที่ปรับขึ้นและโครงการช้อปดีมีคืน ขณะที่ราคาสินค้าเกษตรที่ค่อนข้างดีเป็นบวกต่อกำลังซื้อในปีนี้ แนะนำ ซื้อ ทั้งกลุ่มโดยชอบ DOHOME ราคาเป้าหมาย 17 บาท และมองเป็นหุ้นเด่นเดือน ม.ค., GLOBAL ราคาเป้าหมายที่ 22 บาท และ HMPRO ราคาเป้าหมายที่ 16.50 บาท
ส่วน บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น DOHOME ปรับเพิ่มราคาเป้าหมายขึ้นเป็น 16.50 บาทต่อหุ้น สะท้อนมุมมองเชิงบวกมากขึ้นต่อแนวโน้มการเติบโตของผลการดำเนินงานปี 2564-2565 โดยปรับกำไรสุทธิปี 2564-2565 ปีละ +11% หลักๆจาก 1) แนวโน้มสัดส่วนรายได้สินค้าตกแต่งและซ่อมแซมที่เพิ่มสูงขึ้นกว่าที่คาดไว้ และ 2) ราคาเหล็กที่มีแนวโน้มสูงขึ้นไปจนถึงช่วงไตรมาส 2/64 รวมทั้งผลกระทบจากการ Lockdown จะมีอยู่อย่างจำกัด
นอกจากนี้แนวโน้มราคาเหล็กที่สูงขึ้นต่อเนื่องไปจนถึงช่วงไตรมาส 2/64 และสัดส่วนรายได้สินค้าซ่อมแซมและตกแต่งที่เพิ่มสูงขึ้นต่อเนื่อง หนุนอัตรากำไรขั้นต้นให้ปรับตัวสูงขึ้นเข้าสู่ฐานใหม่
ขณะที่ Anchor theme ผู้บริโภคนิยมตกแต่งและซ่อมแซมบ้านมากขึ้น เนื่องจากผู้บริโภคใช้เวลาในบ้านมากยิ่งขึ้น เพราะผลกระทบของการแพร่ระบาด COVID-19 และบริษัทต่างๆ มีแนวโน้มใช้นโยบาย Work from home มากยิ่งขึ้น ส่งผลให้ความต้องการสินค้าตกแต่งและซ่อมแซมบ้านสูงขึ้น